Nu kan du hente den nye iNPUT-app

iNPUT-appen har fået en gedigen gang maling – denne gang bygget fra bunden af os selv og skræddersyet til mobil læsning. Den nye iNPUT-app giver dig nem adgang til nyheder, anmeldelser og artikler om teknologi, elbiler og elektronik i et format, der er designet specifikt til iPhone og iPad.

Appen er udviklet internt hos iNPUT og er et vigtigt skridt i vores ambition om at give læserne en hurtigere, mere fokuseret og mere personlig nyhedsoplevelse.

I appen præsenteres indholdet rent og overskueligt, så det er let at scrolle, gemme og læse – også når du kun har få minutter. Du kan samtidig selv styre, hvilke typer indhold der er relevante for dig.

Det betyder blandt andet, at du kan vælge at modtage push-notifikationer, når vi udgiver nyt inden for bestemte kategorier. Vil du kun have besked om anmeldelser? Eller kun om elbiler og teknologi? Eller ingen notifikationer overhovedet? Valget er dit.

iNPUT-appen er i øjeblikket tilgængelig til iPhone og iPad via App Store. En Android-udgave er under udvikling og følger senere.

Vi håber, du har lyst til at hente appen og tage iNPUT med i lommen. Og hvis du kan lide den, bliver vi selvfølgelig glade for en anmeldelse i App Store.

God fornøjelse

Den nye iNPUT-app kan hentes til iPhone og iPad. Android-versionen er på vej.

Nu kan du hente den nye iNPUT-app